
ROMÂNIA


                                
   

JUDEŢUL IAŞI



                    

         

CONSILIUL LOCAL PAŞCANI                                   
HOTARAREA NR. 60
Din 28.06.2012
privind modificarea şi completarea  H.C.L. nr. 122/15.08.2008,  privind 

stabilirea  procedurilor şi atribuţiilor specifice pentru
 postul de administrator public, cu modificările şi completările ulterioare si a H.C.L. nr. 98/09.07.2008, privind modificarea si completarea H.C.L. nr. 71/27.05.2008, pentru stabilirea  criteriilor  pentru postul de administrator  public
Consiliul Local al municipiului Paşcani, judeţul Iaşi;

Având în vedere prevederile art. 112 din Legea nr. 215/2001 privind administraţia publică locală, republicată,cu modificările şi completările ulterioare;

Având în vedere H.C.L. nr. 84/26.08.2011 privind aprobarea organigramei şi a statului de funcţii  pentru aparatul de specialitate al Primarului municipiului  Paşcani şi instituţiile şi serviciile publice de interes local din subordinea Consiliului Local al municipiului Paşcani, pentru anul 2011;

În conformitate cu prevederile Legii nr. 53/2003 - Codul Muncii, republicată;


În temeiul  prevederilor Hotărârii Guvernului nr. 286/2011  pentru aprobarea 

Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice;

Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;          
Având în vedere prevederile art. 36, alin. (9) din Legea nr. 215/2001 privind administraţia publică locală, republicată, cu modificările şi completările ulterioare;          
           Avand in vedere propunerea Primarului municipiului Pascani,  in calitate de initiator al proiectului de hotarare si expunerea de motive  a initiatorului, inregistrata sub nr.  12372/ 25.06.2012;
           Avand in vedere Raportul de specialitate  intocmit de  Compartimentul Resurse umane şi  Compartimentul  Juridic şi Contencios  din cadrul aparatului de specialitate al primarului municipiului Pascani, inregistrat   sub  nr.  12373 / 25.06.2012;
Având în vedere că la data de 25.06.2012  a încetat contractul de management, încheiat pe durată determinată, al domnului NICHIFOR Dorin, administrator public al Primăriei municipiului Paşcani, în conformitate cu prevederile art. 112 din Legea nr. 215/2001 privind administraţia publică locală, republicată, cu modificările şi completările ulterioare şi ale art. 56, aliniatul (1), litera i) din Legea nr. 53/2003 - Codul Muncii, republicată;


Având în vedere H.C.L. nr.122/15.08.2008, privind stabilirea  procedurilor şi atribuţiilor specifice pentru postul de administrator public, cu modificările şi completările ulterioare ; 
Având în vedere H.C.L. nr. 98 adoptată de Consiliul Local al municipiului Paşcani în data de  09.07.2008, privind modificarea şi completarea H.C.L. nr. 71 / 27.05.2008 pentru stabilirea criteriilor şi organizarea concursului pentru postul de administrator public;

În temeiul prevederilor art. 45   alin. (1) din Legea nr. 215/2001 privind administraţia publică locală, republicată, cu modificările şi completările ulterioare,    
H O T Ă R Ă Ş T E :
Art. I Se revocă prevederile art. 1, art. 2, art. 3, art. 4 şi art. 7 din H.C.L. nr. 122 / 15.08.2008 privind stabilirea  procedurilor şi atribuţiilor specifice pentru postul de administrator public, cu modificările şi completările ulterioare . 

Art. II Se  modifica si se completeaza art. 1 din HCL nr. 98/09.07.2008, privind modificarea   si completarea HCL nr. 71/27.05.2008, pentru stabilirea criteriilor pentru postul de administrator public, dupa cum urmeaza:
„Art. 1. Se  modifica  si se completeaza  HCL nr. 71/27.05.2008, privind  modificarea  si completarea  statutului  de functii al aparatului  de specialitate  al Primarului  municipiului Pascani, la articolul 2, aliniatul 2, pentru stabilirea criteriilor de  ocupare a postului de administrator  public, care va avea urmatorul cuprins :

„ În vederea participării la concurs, candidaţii pentru postul de administrator public trebuie să îndeplinească următoarele criterii:

· Studii superioare de lungă durată,absolvite cu diplomă, în domeniile: administraţie publică, tehnic, economic sau juridic;
· Vechime de minim 5 ani în funcţii de conducere ;

· Cunoştinţe de operare pe calculator (curs ECDL );  
· Experienţă în managementul proiectelor finanţate din fonduri europene.”
Art. III Se modifică şi se completează prevederile art. 6 din H.C.L. nr. 122 /2008, privind stabilirea  procedurilor şi atribuţiilor specifice pentru postul de administrator public,  care va avea următorul cuprins:
„ Art. 6  Concursul constă în :
· prezentarea unui proiect de management privind Bugetul de venituri şi cheltuieli, al municipiului Paşcani, multianual pentru perioada 2013 - 2015;

· interviu ; ”
Art. IV Se adaugă un articol nou la H.C.L. nr. 122 /2008, care va avea următorul cuprins:
„ ARTICOL  NOU  Organizarea concursului în vederea ocupării postului de administrator public al Primăriei municipiului Paşcani, componenţa comisiei pentru organizarea şi desfăşurarea  concursului şi a comisiei pentru rezolvarea contestaţiilor în vederea ocupării postului de administrator public al Primariei municipiului Paşcani şi bibliografia se vor stabili prin dispoziţie a Primarului municipiului Paşcani, în conformitate cu prevederile legale. ”

Art. V Serviciul Administraţie Publică va comunica prezenta hotărâre :
· Instituţiei Prefectului judeţului Iaşi ;

· Primarului municipiului Paşcani ;
· Compartimentului Resurse umane;
· Mass-media .
 Preşedinte de şedinţă                           
 Contrasemnează pentru legalitate

           CONSILIER  LOCAL,                                  SECRETARUL  MUNICIPIULUI,

                  VASILE HALDAN                                    Cons. jur. MIRCEA ZUZAN













































































































































































































































































































